आदि के पूर्व में परमतत्त्वम् (आत्मतत्त्वम्) रूप परमब्रह्म परमेश्वर से छिटक या बिछुड़ कर सृष्टि में आनेवाली आत्म ज्योति अथवा दिव्य ज्योति चूँकि शब्द रूप परमतत्त्वम् (आत्मतत्त्वम्) रूप से ही बिलग होती है । इसलिए आत्मा भी आदि में शब्द रूप ‘आत्म’ (सः) आकाश में विचरण करने लगी, तो इसके गतिशील होने में वायुतत्त्व की उत्पत्ति हुई, जो प्राण वायु कहलायी । पुनः ‘आत्म’ (सः) रूप आत्मा और प्राण वायु के बीच आपसी घर्षण में एक तेज (ज्योति) उत्पन्न हुई जो आत्मज्योति अथवा दिव्य ज्योति (Devine Light) कहलायी । तत्पश्चात् ‘वह’ (सः) ज्योति-मूर्त रूप (Form of Light) में परिवर्तित हो गयी, जो ज्योतिर्लिंग अथवा शिवलिंग कहलाया । चूंकि आदि मे जो परमतत्त्वम् (आत्मतत्त्वम्) रूप शब्द ब्रह्म था । वह सामान्य शब्दो की तरह केवल शब्द मात्र नहीं था, बल्कि परमब्रह्म या परमेश्वर रूप सत्ता-सामर्थ्य से युक्त रहता है । इसीलिए वह मात्र शब्द न कहलाकर ‘वचन’ कहलाता है । उसी ‘आत्मतत्त्वम्’ रूप ‘वचन’ से ही ‘आत्म’ (सः) की उसी ‘वचन’ के संकल्प से उत्पत्ति होती है । इसीलिए ‘आत्म’ (सः) भी केवल शब्द नहीं रहता है बल्कि परमब्रह्म के संकल्प से उत्पन्न ‘शक्ति’ से युक्त रहता है, जो कुण्डलिनी शक्ति है। चूँकि शब्द और शक्ति दोनों संयुक्त रूप में रहते हैं। इसीलिए शब्द ज्योतिर्लिंग अथवा शिवलिंग रूप में तथा संकल्प से उत्पन्न शक्ति जो इच्छा शक्ति मूर्त रूप में कुण्डलिनी शक्ति के रूप में परिवर्तित होकर दोनों (ज्योतिर्लिंग या शिवलिंग और कुण्डलिनी शक्ति) संयुक्त रूप में एक साथ ही रहते हैं। संक्षिप्त रूप में ‘आत्म’ (सः) शब्द (नाम) तथा ज्योतिर्लिंग अथवा शिवलिंग रूप मूर्त आकृति (रूप)- शिव; और परमब्रह्म के संकल्प से उत्पन्न आत्मा की शक्ति अर्थात् इच्छा-शक्ति (Will Power) ही शक्ति है। चूँकि दोनों ही संयुक्त रूप से स्थित रहते हैं, इसीलिए शिव-शक्ति दोनों का एक साथ ही प्रयोग होने लगा।